PATVIRTINTA

Raseinių Viktoro Petkaus

progimnazijos direktoriaus

2022 m. spalio 14 d.

 įsakymu Nr. V-24-309

**RASEINIŲ VIKTORO PETKAUS PROGIMNAZIJOS**

**SMURTO IR PATYČIŲ PREVENCIJOS IR INTERVENCIJOS VYKDYMO**

**TVARKA**

**I SKYRIUS**

**BENDROSIOS NUOSTATOS**

1. Smurto ir patyčių prevencijos ir intervencijos vykdymo Raseinių Viktoro Petkaus progimnazijos tvarka (toliau – Tvarka), parengta vadovaujantis Jungtinių Tautų vaiko teisių konvencija, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu, Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190.

2. Mokyklos direktorius, darbuotojai, mokiniai, jų tėvai (globėjai, rūpintojai) vykdydami smurto ir patyčių prevenciją mokykloje vadovaujasi Mokyklos nuostatais, Darbo tvarkos taisyklėmis, Mokymo sutartimi, Rekomendacijomis dėl poveikio priemonių taikymo netinkamai besielgiantiems mokiniams (patvirtinta Lietuvos Respublikos švietimo ir mokslo ministro 2012 m. rugpjūčio 28 d. įsakymu Nr. 1268), mokyklos direktoriaus įsakymais, šia Tvarka ir kitais teisės aktais, reglamentuojančiais smurto ir patyčių prevenciją. Smurto ir patyčių prevencijos ir intervencijos vykdymo Raseinių Viktoro Petkaus progimnazijos Tvarkos paskirtis – padėti mokyklos bendruomenei užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi. Smurto ir patyčių prevencijos ir intervencijos vykdymo Raseinių Viktoro Petkaus progimnazijos Tvarka nustato smurto ir patyčių stebėsenos, prevencijos ir intervencijos vykdymą individualiu klasės, mokyklos, šeimos lygmeniu mokykloje, saugios aplinkos kūrimą mokykloje.

3. Tvarka remiasi šiais principais:

3.1. į smurtą ir patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

3.2. kiekvienas mokyklos administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie smurtą ir patyčias, turi reaguoti ir stabdyti;

3.3. veiksmų turi būti imamasi visais atvejais, nepriklausomai nuo pranešančiųjų apie smurtą ir patyčias amžiaus ir pareigų, bei nepriklausomai nuo besityčiojančiųjų ar patiriančių patyčias amžiaus ir pareigų.

4. Visi mokyklos bendruomenės nariai (mokiniai, administracijos atstovai, mokytojai, švietimo pagalbos specialistai, tėvai (globėjai, rūpintojai), kiti darbuotojai) supažindinami su mokyklos smurto ir patyčių prevencijos ir intervencijos vykdymo tvarka, ją įgyvendinančiais dokumentais ir patvirtina tai savo parašu.

5. Tvarkoje vartojamos sąvokos:

5.1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui;

5.2. patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):

5.2.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

5.2.2. fizinės patyčios arba smurtas: mušimas, spardymas, spaudimas, dusinimas, užkabinėjimas, turtinė žala ir kt.;

5.2.3. socialinės patyčios: socialinė izoliacija arba tyčinė atskirtis, gandų skleidimas ir kt.;

5.2.4. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.;

5.2.5. kibernetinės patyčios, elektroninėje erdvėje plintančios patyčios; patyčios kibernetinėje erdvėje, patyčios iš kito asmens naudojantis informacinėmis technologijomis ir/ar informacinės visuomenės informavimo priemonėmis, siekiant įbauginti asmenį, pakenkti jo reputacijai ir/ar kitokiu būdu jį pažeminti, neatsižvelgiant į tai, ar patyčių informacija siunčiama asmeniškai, ar paskleidžiama neapibrėžtam gavėjų skaičiui;

5.3. smurtą ar patyčias patiriantis vaikas – mokinys, iš kurio yra tyčiojamasi;

5.4. besityčiojantysis/skriaudėjas – vaikas ar suaugęs, inicijuojantis patyčias ir/ar prisidedantis prie jų;

5.5. smurtą ar patyčias patiriantis suaugęs – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi mokinys (-iai) ar suaugęs (-ę);

5.6. smurto ar patyčių stebėtojas – vaikas ar suaugęs, matantis ar žinantis apie patyčias;

5.7. smurto ar patyčių prevencija – veikla, skirta patyčių rizikai mažinti, imantis mokyklos bendruomenės narių (vaikų, administracijos atstovų, pedagogų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių;

5.8. smurto ar patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant jų tėvus (globėjus, rūpintojus).

6. Smurto ar patyčių prevencijos ir intervencijos stebėsena – patyčių situacijos mokykloje stebėjimas, renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.

**II SKYRIUS**

**SMURTO IR PATYČIŲ STEBĖSENA IR PREVENCIJA MOKYKLOJE**

7. Smurto ir patyčių prevencija yra svarbi mokyklos veiklos dalis, kurios planavimu, organizavimu ir stebėsena rūpinasi mokyklos vadovas, Vaiko gerovės komisijos nariai, klasių vadovai, direktoriaus pavaduotojai ugdymui, o jos vykdyme dalyvauja visi mokyklos bendruomenės nariai.

8. Mokyklos vadovas yra atsakingas už mokyklos Tvarkos parengimą ir vykdymą, už stebėsenos rezultatais paremto kasmetinio mokyklos smurto ir patyčių prevencijos priemonių plano parengimą, jo pristatymą mokyklos bendruomenei ir vykdymą.

9. Smurto ir patyčių prevencijos ir intervencijos vykdymo tvarkos įgyvendinimą koordinuoja paskirti atsakingi asmenys. Mokyklos vadovas jais paskiria vaiko gerovės komisijos narius ir/ar kitus asmenis ir patvirtina Mokyklos tvarkos apraše, kurie kasmet:

9.1. inicijuoja ir koordinuoja anoniminės vaikų apklausos vykdymą ir apibendrina jos rezultatus;

9.2. surenka apibendrintus duomenis iš klasių vadovų ar direktoriaus pavaduotojų ugdymui dėl mokykloje fiksuotų pranešimų apie smurtą ir patyčias ir atlieka jų analizę;

9.3. remiantis apklausos ir pranešimų apie smurtą ir patyčias analizės duomenimis, rengia smurto ir patyčių prevencijos ir intervencijos priemonių planą;

9.4. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;

9.5. teikia siūlymus mokyklos direktoriui dėl smurto ir patyčių prevencijos ir intervencijos priemonių įgyvendinimo mokykloje, mokyklos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

9.6. teikia siūlymus mokyklos direktoriui dėl mokyklos Tvarkos tobulinimo;

9.7. atlieka kitus mokykloje Tvarkoje numatytus veiksmus;

10. Klasės vadovas kasmet išanalizuoja ir apibendrina turimus pranešimus apie smurtą, patyčias, informuoja Vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

**III SKYRIUS**

**SMURTO IR PATYČIŲ INTERVENCIJA MOKYKLOJE**

11. Visais įtariamų ir realių patyčių atvejais kiekvienas mokyklos administracijos atstovas, mokytojas ar švietimo pagalbos specialistas, kitas darbuotojas reaguodamas nedelsiant:

11.1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus;

11.2. primena mokiniui, kuris tyčiojasi, mokyklos nuostatas ir elgesio taisykles;

11.3. esant pagalbos mokinio sveikatai ir gyvybei reikalingumui, kreipiasi į pagalbą galinčius suteikti asmenis (tėvus (globėjus, rūpintojus) ar mokyklos darbuotojus bei mokykloje dirbantį visuomenės sveikatos priežiūros specialistą) ar institucijas (pvz., policija, greitoji pagalba);

11.4. informuoja klasės vadovą, (jei jo nėra mokykloje – socialinį pedagogą) apie įtariamas ir/ar įvykusias patyčias;

11.5. klasės vadovas ar socialinis pedagogas, gavęs informaciją apie įtariamą ir/ar įvykusias patyčias:

11.5.1. užpildo įvykio fiksavimo apie patyčias formą (priedas Nr. 4, jei patiriamos patyčios pagal 5.2.1 Tvarkos punktą, priedas Nr. 2, jei patiriamos patyčios pagal 5.2.2, 2.2.3, 5.2.4, 5.2.5 Tvarkos punktus);

11.5.2. išsiaiškina situaciją, prašo mokinį (-ius), patyrusį (-ius) patyčias bei patyčių stebėtoją (-us) parašyti paaiškinimą (-us);

11.5.3. organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui juos kviečia dalyvauti pokalbiuose;

11.5.4. stebi situaciją, bendradarbiauja su mokyklos psichologu, kitais pagalbos mokiniui specialistais, mokytojais, tėvais (globėjais, rūpintojais);

11.6. klasės vadovas nesiliaujant patyčioms užpildo pranešimo apie patyčias formą (priedas Nr. 2) ir jį perduoda socialiniam pedagogui.

12. Socialinis pedagogas, priėmęs užpildytą formą, užfiksuoja patyčių atvejį smurto ir patyčių registracijos žurnale (priedas Nr. 3):

12.1. socialinis pedagogas kartu su psichologu pagal gautą pranešimą įvertina situaciją;

12.2. numato veiksmų planą ir jį įgyvendina.

13. Socialinis pedagogas nesiliaujant patyčioms ar esant sudėtingesniam patyčių atvejui kreipiasi į vaiko gerovės komisijos pirmininką ir perduoda surinktus faktus apie netinkamą ugdytinio (-ių) elgesį.

14. Mokyklos vaiko gerovės komisija įvertina turimą informaciją.

15. Mokyklos vaiko gerovės komisija organizuoja vaiko gerovės komisijos posėdį:

15.1. numato veiksmų planą, jį įgyvendina, supažindina su jo nevykdymo pasekmėmis skriaudėją ir jo tėvus (globėjus, rūpintojus), esant poreikiui koreguoja veiksmų planą;

15.2. informuoja apie esamą situaciją mokyklos direktorių;

15.3 atlieka kitus mokyklos Tvarkoje numatytus veiksmus.

16. Mokiniui pasityčiojus iš administracijos atstovo, mokytojo, švietimo pagalbos specialisto ar kito darbuotojo asmuo pastebėjęs ir/ar įtaręs patyčias turi nedelsiant informuoti mokyklos direktorių, kuris imasi Tvarkoje ar kituose mokyklos dokumentuose numatytų veiksmų.

17. Administracijos atstovui, mokytojui, švietimo pagalbos specialistui ar kitam darbuotojui pasityčiojus iš mokinio asmuo pastebėjęs ir/ar įtaręs patyčias turi nedelsiant informuoti mokyklos direktorių, kuris priims sprendimą dėl poveikio priemonių taikymo.

18. Mokyklos direktorius, sužinojęs apie mokyklos darbuotojo patiriamas patyčias arba mokyklos darbuotojo tyčiojimąsi, privalo nedelsiant imtis priemonių, numatytų Tvarkoje.

19. Kitiems patyčių dalyviams pagal individualius poreikius mokykloje teikiama švietimo pagalbos specialistų ar pedagogų pagalba. Tais atvejais, kai mokykloje dėl kai kurių priežasčių negali būti teikiama švietimo ar kita pagalba arba netikslinga ją teikti mokykloje, klasės vadovas ar socialinis pedagogas ir/ar administracijos atstovas nukreipia mokinį ir jo tėvus (globėjus, rūpintojus) į Raseinių rajono Švietimo pagalbos tarnybą ar kt. įstaigas.

**IV SKYRIUS**

 **SAUGIOS APLINKOS MOKYKLOJE KŪRIMAS**

20. Saugios aplinkos mokykloje kūrimas apima glaudžiai tarpusavyje susijusius, integraliai veikiančius komponentus: mokyklos veiklą ir valdymą, socialinių ir emocinių kompetencijų ugdymą, pozityvaus mokyklos mikroklimato kūrimą, mokinių pozityvių vertybių formavimą ir tėvų (globėjų, rūpintojų) įtraukimą/įsitraukimą.

21. Mokyklos direktorius atsako už sveiką, saugią, užkertančią kelią bet kokioms smurto apraiškoms ir žalingiems įpročiams aplinką mokykloje. Saugios ir palankios mokiniams aplinkos kūrimu rūpinasi mokyklos vaiko gerovės komisija.

22. Mokykla puoselėja pozityvias vertybes ir bendruomeniškumą (mandagumą, paslaugumą, rūpinimąsi kitais, pagarbą, pasitikėjimą, solidarumą, lygiateisiškumą ir kt.), kurias atitinka visų mokyklos darbuotojų elgesys ir veikla.

23. Socialinių ir emocinių kompetencijų ugdymas vyksta 1–8 klasėse įgyvendinant sveikatos ugdymo ir kitas prevencines programas:

23.1. nuosekliai ir reguliariai ugdomi mokinių savęs pažinimo, empatijos, problemų ir konfliktų sprendimo, pykčio valdymo, streso įveikos, bendravimo ir bendradarbiavimo ir kiti socialiniai įgūdžiai;

23.2. mokinių socialinių ir emocinių kompetencijų ugdymas vykdomas sudarant mokykloje sąlygas kiekvienam mokiniui nuolat dalyvauti bent vienoje nuoseklioje, ilgalaikėje socialinėje ir emocines kompetencijas ugdančioje prevencinėje programoje, apimančioje smurto, alkoholio, tabako ir psichiką veikiančių medžiagų vartojimo prevenciją, sveikos gyvensenos skatinimą;

23.3. programos integruojamos į klasės vadovo, neformaliojo vaikų švietimo veiklas, 1-2 kartus per savaitę organizuojant prasmingas, bendruomeniškumą, savanorystę, pilietiškumą, saviraiškų dalyvavimą skatinančius užsiėmimus;

23.4. pedagoginiai darbuotojai tobulina kvalifikaciją mokinių socialinių ir emocinių kompetencijų ugdymo srityje, taip pat tobulina asmenines socialines ir emocines kompetencijas.

24. Pozityvaus mokyklos mikroklimato kūrimas:

24.1. mokykloje kuriama mokymo(si) aplinka, palanki asmenybės ūgčiai, kuriami pozityvūs, tarpusavio pagarba, parama ir pasitikėjimu, bendromis vertybėmis grįsti santykiai, puoselėjamos mokinių stiprybės ir galios, skatinami ir stiprinami bendrumo, tapatumo ir priklausymo mokyklos bendruomenei jausmai;

24.2. pozityvaus mokyklos mikroklimato kūrimas ir puoselėjimas yra nenutrūkstamas, cikliškas procesas, susidedantis iš nuoseklių penkių etapų:

24.2.1. esamos situacijos įvertinimas, kai mokyklos vaiko gerovės komisija, vadovaudamasi mokyklos veiklos kokybei įsivertinti ir tobulinti skirtais instrumentais ar kitais pasirinktais būdais (apklausa, stebėjimu, pokalbiais ar kt.), reguliariai renka informaciją apie mokymo(si) aplinkos saugumą, mokyklos bendruomenės narių tarpusavio santykius ir identifikuoja aktualias problemas;

24.2.2. pozityvaus mokyklos mikroklimato kūrimu ir pozityvių vertybių puoselėjimu rūpinasi mokyklos direktorius, į šį procesą įsitraukia visi mokyklos bendruomenės nariai, sprendimų ieškoma kartu diskutuojant ir tariantis;

24.2.3. tinkamų prevencijos ir intervencijos priemonių (taip pat ir prevencinių programų įgyvendinimo) mikroklimatui gerinti numatomos prevencijos ir intervencijos priemonės (toliau – Priemonės), siekiant spręsti identifikuotas problemas, mažinti su jomis susijusius rizikos veiksnius ir didinti apsauginių veiksnių įtaką.

25. Mokyklos darbuotojai pagal pasiskirstytas atsakomybes įgyvendina numatytas Priemones. Priemonių įgyvendinimą koordinuoja mokyklos vadovo paskirtas mokyklos darbuotojas. Priemonių veiksmingumas vertinamas analizuojant pasiektus rezultatus, numatomos galimybės tobulinti Priemones.

26. Mokinių pozityvių vertybių formavimas:

26.1. mokiniai aktyviai dalyvauja kuriant pozityvų mokyklos mikroklimatą, jų nuomonė ir idėjos yra išklausomos ir vertinamos, skatinamas bendruomeniškumas, mokinių saviraiškus dalyvavimas prasmingose veiklose;

26.2. sudaromos galimybės ir skatinamas mokinių socialinių ir emocinių kompetencijų taikymas ir įtvirtinimas įvairiuose gyvenimo kontekstuose (dalyvavimas pilietinėje, socialinėje ir kitoje bendruomeninėje veikloje ir kt.).

27. Tėvų (globėjų, rūpintojų) įtraukimas/įsitraukimas:

27.1. jų skatinamas dalyvauti kuriant saugią mokymo(si) aplinką mokykloje, įtraukiant juos į Priemonių planavimą ir įgyvendinimą, kitas veiklas, atstovavimą mokyklai vietos bendruomenėje;

27.2. vykdomas jų konsultavimas ir informavimas patyčių ir smurto prevencijos, saugios aplinkos mokykloje kūrimo klausimais.

**V SKYRIUS**

**BAIGIAMOSIOS NUOSTATOS**

28. Mokiniai, mokytojai, kiti mokyklos darbuotojai pirmą kartą supažindinami pasirašytinai,

su šia Tvarka, (kitais mokslo metais pristatant klasių valandėlių, susirinkimų metu kiekvienų mokslo metų pirmąją savaitę). Tėvai (globėjai, rūpintojai) su šia Tvarka supažindinami informacine žinute per TAMO dienyną. Tvarka primenama susirinkimų metu.

29. Visi dokumentai, esantys mokinio asmens byloje, ir duomenys, susiję su mokiniu ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti mokinio teises ir teisėtus interesus.

30. Tvarka skelbiama mokyklos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Smurto ir patyčių prevencijos ir

intervencijos tvarkos aprašo

 1 priedas

**RASEINIŲ VIKTORO PETKAUS PROGIMNAZIJA**

**REAGAVIMO Į PATYČIAS IR PAGALBOS JOMS ĮVYKUS PLANAS**

**PASTEBĖJUS AR ĮTARUS PATYČIAS**

Imasi spręsti patyčių situaciją, bendrauja su patyčių dalyviais, jų tėvais (globėjais, rūpintojais)

Užpildytą formą priėmęs asmuo, ją registruoja Smurto ir patyčių registracijos žurnale (priedas Nr. 3)

Informaciją teikia VGK, kuri organizuoja posėdį, imasi spręsti patyčių situaciją, bendrauja su patyčių dalyviais, jų tėvais (globėjais, rūpintojais). Sudaro veiksmų planą, informuoja mokyklos direktorių, atlieka kitus mokyklos tvarkos apraše numatytus veiksmus

Bet kuris mokyklos darbuotojas turi nedelsiant reaguoti ir stabdyti patyčias

Apie įvykį pranešti klasės vadovui ar socialiniam pedagogui

Klasės vadovas ar socialinis pedagogas skubiai aiškinasi situaciją, kalbasi su mokiniais, jų tėvais (globėjais, rūpintojais), priima sprendimus, užpildo pranešimą apie patyčias formą (priedai Nr. 2 arba Nr.4)

Kartojantis patyčioms klasės vadovas užpildo pranešimo apie patyčias formą (Priedas Nr.2) ir perduoda socialiniam pedagogui

Smurto ir patyčių prevencijos ir

intervencijos tvarkos aprašo

 2 priedas

**RASEINIŲ VIKTORO PETKAUS PROGIMNAZIJA**

**PRANEŠIMO APIE SMURTĄ IR PATYČIAS FORMA**

\_\_\_\_\_\_\_\_\_\_\_\_\_\_\_\_\_\_

(Pranešimo data)

**Bendrieji duomenys:**

|  |  |
| --- | --- |
| Kam pranešta apie smurtą ir patyčias: |  |
| Kas pranešė apie smurtą ir patyčias: |  |
| Kada įvyko smurtas ir patyčios (data, val.): |  |
| Kur įvyko smurtas ir patyčios: |  |
| Kokia smurto ir patyčių forma naudota ar įtariama, kad buvo naudota: |
| 1. **Fizinės**: užgauliojimas veiksmais (stumdymas, įspyrimas, kumštelėjimas, spjaudymas, plaukų pešiojimas, žnybimas, daiktų atiminėjimas ir pan.);
2. **Socialinės**: įvairūs gąsdinantys, bauginantys gestai, veido mimika, ignoravimas, siekiant parodyti, kad yra nepageidaujamas ar atstumiamas;
3. **Elektroninės**: socialiniuose tinkluose, kitose vietos internete, naudojant mobiliuosius telefonus (nemalonių žinučių ar elektroninių laiškų rašinėjimas, skaudinantis bendravimas pokalbiuose, asmeninio gyvenimo detalių viešinimas ir pan.);
4. **Kiti pastebėjimai** (įrašyti)
 |
| Ar yra žinomas tokio elgesio pasikartojimas: |  |

**Duomenys apie patyčių dalyvius:**

|  |  |
| --- | --- |
| Asmens, vaiko, patyrusio smurtą ir patyčias vardas, pavardė, amžius, grupė: |  |
| Asmenų, vaiko/ų, kuris tyčiojosi vardas, pavardė, amžius: |  |
| Asmenų, vaiko/ų, stebėjusio patyčias vardas, pavardė, amžius: |  |

**Išsamesnė informacija apie įvykį:**

|  |
| --- |
|  |

**Mokyklos pedagogo ar kito darbuotojo elgesys šioje patyčių situacijoje:**

|  |
| --- |
|  |

**Veiksmų po įvykio, planas su:**

|  |  |
| --- | --- |
| Asmeniu, vaiku patyrusiu patyčias: |  |
| Asmeniu, vaiku, kuris tyčiojosi: |  |
| Stebėtojais: |  |
| Patyčių dalyvių tėvais (globėjais, rūpintojais): |  |
| Kitais mokyklos darbuotojais: |  |
| Kita (įrašyti): |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Smurto ir patyčių prevencijos ir

intervencijos tvarkos aprašo

 3 priedas

**RASEINIŲ VIKTORO PETKAUS PROGIMNAZIJA**

**REGISTRACIJOS ŽURNALAS APIE SMURTĄ IR PATYČIAS**

|  |  |  |  |  |
| --- | --- | --- | --- | --- |
| Eil. Nr. | Klasė  | Vardas ir pavardė | Susipažinau | Data |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Smurto ir patyčių prevencijos ir

intervencijos tvarkos aprašo

 4 priedas

**RASEINIŲ VIKTORO PETKAUS PROGIMNAZIJA**

**MOKINIO DRAUSMĖS PAŽEIDIMO PILDYMO FORMA**

 Data........................................................

................ klasės mokinys ....................................................................................................................................

 (vardas, pavardė, parašas)

........................................................................................................................................................

 (kur vyko? pamokoje, renginyje, kitur)

* Triukšmavo, trukdė kitiems;
* Pravardžiavo, užgauliojo, erzino;
* Vartojo necenzūrinius žodžius;
* Grasino;
* Tyčiojosi iš klasės draugų;
* Tyčiojosi iš mokytojo;
* Žaidė telefonu;
* Kita (įrašyti)......................................................................................................................

*(Teiginį (-ius) pabraukti)*

Informacija apie įvykį................................................................................................................

Duomenys apie kt. dalyvius.......................................................................................................

Mokyklos atstovo elgesys šioje situacijoje................................................................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Pildžiusio asmens parašas, v. ir pavardė)